શ્રી અર્જુન ખાટરિયા જિલ્લા પંચાયતના વિપક્ષ કોંગ્રેસના નેતા તરીકે રહી ચુકયા છે. પાર્ટી પ્રત્યેની તેમની વફાદારી ઉદાહરણ રૂપ છે. લોકો જેને સામાન્ય પથ્થર ગણતા હોય એમાંથી જાહેર જીવનમાં શોભતી કૃતિ કંડારી શકવાની ક્ષમતા તેમનામાં છે. પિતાજી ઘનશ્યામભાઇ ખાટરિયા (જિલ્લા-બેંક) પાસેથી જનસેવાનો વારસો સંભાળીને દિપાવ્યો છે. જિલ્લા પંચાયતમાં નિયમિત હાજરી અને પ્રજાલક્ષી કામગીરીનો ધમધમાટ તેમની જનસેવક તરીકેની આગવી ઓળખ છે. તેમના જીવનસંગીની અલ્પાબેન ખાટરિયા પણ જિલ્લા પંચાયતના સભ્ય તરીકે ચૂંટાયા છે. રબને બના દિ જોડી..., જુન મહિનો ખાટરિયા દંપતિ માટે 'યશસ્વી' સાબિત થાય તેવી શુભકામના શુભેચ્છકો આપી રહયા છે.